

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**KULTŪRAS, JAUNATNES UN SPORTA JAUTĀJUMU KOMITEJAS SĒDES PROTOKOLS**

|  |  |
| --- | --- |
| 2024. gada 23. maijs | **Nr.**3 |

Ogrē, Brīvības ielā 33, 3.stāva zālē

Sēde sasaukta pulksten. 10.30

Sēdi atklāj pulksten. 10.09

Sēdi vada: Kultūras, jaunatnes un sporta jautājumu komitejas priekšsēdētājs Jānis Siliņš.

Sēdi protokolē: Ogres novada pašvaldības centrālās administrācijas Kancelejas lietvede Arita Zenfa.

Piedalās komitejas locekļi: Dace Māliņa, Valentīns Špēlis, Jānis Kaijaks, Dace Veiliņa, Dzirkstīte Žindiga.

Piedalās deputāti: Egils Helmanis, Gints Sīviņš, Igors Miglinieks, Jānis Iklāvs, Indulis Trapiņš, Artūrs Mangulis, Raivis Ūzuls, Pāvels Kotāns, Kaspars Bramanis, AtvarsLakstīgala, TomsĀboltiņš, Daiga Brante, Rūdolfs Kudļa,

Nepiedalās deputāti; Andris Krauja – cits iemesls, Dainis Širovs - iemesls nav zināms, Ilmārs Zemnieks – darba nespējas lapa, Santa Ločmele – darba nespējas lapa.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas jurists Andris Pūga, Ogres novada Kultūras un tūrisma pārvaldes vadītāja Marika Zeimule, Nekustamo īpašumu pārvaldes nodaļas vadītāja vietniece Žanete Briede, Attīstības un plānošanas nodaļas telpiskais plānotājs Toms Mārtiņš Millers, Ogres novada Sociālā dienesta vadītāja Sarmīte Ozoliņa, Ogres novada Sociālā dienesta juriste Katrīne Kondratjuka, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks.

**SĒDES DARBA KĀRTĪBA:**

1. Par darba kārtības apstiprināšanu, iekļaujot vienu papildus jautājumu.

2. Par saistošo noteikumu “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” projekta publicēšanu sabiedrības viedokļa noskaidrošanai.

3. Par izstāšanos no biedrības “Vidzemes tūrisma asociācija”.

**1.**

 **Par** **darba kārtības apstiprināšanu, iekļaujot vienu papildus jautājumu**

Lēmuma projekta ziņotājs - Jānis Siliņš

**balsojot: ar 6 balsīm "Par" (Dace Māliņa, Dace Veiliņa, Dzirkstīte Žindiga, Jānis Kaijaks, Jānis Siliņš, Valentīns Špēlis), "Pret" – nav, "Atturas" – nav,**

**"Nepiedalās" – nav,**

Kultūras, jaunatnes un sporta jautājumu komiteja **NOLEMJ:**

Apstiprināt iesniegto sēdes darba kārtību, iekļaujot vienu papildus jautājumu:

1. Par izstāšanos no biedrības “Vidzemes tūrisma asociācija”.

**2.**

 **Par** **saistošo noteikumu “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” projekta publicēšanu sabiedrības viedokļa noskaidrošanai**

Lēmuma projekta ziņotājs - Dzirkstīte Žindiga

Ogres novada pašvaldības dome 2022. gada 31. martā pieņēma saistošos noteikumus Nr. 13/2022 “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” (turpmāk – Saistošie noteikumi).

Saistošie noteikumi izdoti saskaņā ar likuma “Par pašvaldībām” 15. panta pirmās daļas 6. punktu un 43. panta trešo daļu.

Saskaņā ar oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.

Saskaņā ar Pašvaldību likuma pārejas noteikumu 6. punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.

Ogres novada pašvaldības administratīvajā teritorijā sportistiem un sporta organizācijām nepieciešams nodrošināt iespēju turpināt saņemt pašvaldības atbalstu, kas veicinātu ne tikai profesionālu sportistu darbību un augstu sasniegumu sportu, bet arī, sniedzot atbalstu sporta organizācijām, tiek sniegtas iespējas iedzīvotājiem nodarboties ar fiziskām aktivitātēm brīvajā laikā un veicināt veselīgu dzīvesveidu visām sabiedrības grupām.

Pamatojoties uz augstākminēto, sagatavots saistošo noteikumu “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” projekts un paskaidrojuma raksts.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 6 balsīm "Par" (Dace Māliņa, Dace Veiliņa, Dzirkstīte Žindiga, Jānis Kaijaks, Jānis Siliņš, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Kultūras, jaunatnes un sporta jautājumu komiteja**NOLEMJ:**

1. Nodot saistošo noteikumu “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Komunikācijas nodaļai:
	1. publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē, sabiedrības viedokļa noskaidrošanai paredzot divu nedēļu termiņu;
	2. iesniegt saņemto sabiedrības viedokli saistošo noteikumu sagatavotājam.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz elektroniskā pasta adresi ogredome@ogresnovads.lv vai personīgi iesniedzot to Ogres novada klientu apkalpošanas centros.
4. Uzdot saistošo noteikumu sagatavotājam apkopot šī lēmuma 2. punkta kārtībā saņemto sabiedrības viedokli un iesniegt Ogres novada pašvaldības Juridiskajai nodaļai vienas nedēļas laikā no šī lēmuma 2.1. apakšpunktā noteiktā beigu termiņa.

**3.**

 **Par** **izstāšanos no biedrības “Vidzemes tūrisma asociācija”**

Lēmuma projekta ziņotājs - Marika Zeimule

**balsojot: ar 6 balsīm "Par" (Dace Māliņa, Dace Veiliņa, Dzirkstīte Žindiga, Jānis Kaijaks, Jānis Siliņš, Valentīns Špēlis), "Pret" – nav, "Atturas" – nav,**

**"Nepiedalās" – nav,**

Kultūras, jaunatnes un sporta jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

Sēdi slēdz pulksten 10.12

|  |  |  |  |
| --- | --- | --- | --- |
| Sēdes vadītājs, Kultūras, jaunatnes un sporta jautājumu komitejas priekšsēdētājs

|  |  |
| --- | --- |
| Protokolēja Kancelejas lietvede |  |

 |  Jānis SiliņšArita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU